Nú hefur undirbúningsteymið , sem sett var saman í gær , fundað með sveitastjóra . Í framhaldi af þeim fundi hefur verið ákveðið að halda samverustund í Menningarhúsinu Bergi annað kvöld , mánudagskvöld , klukkan 19.30 , þar sem við , íbúar byggðarlagsins , viljum almennt koma á framfæri þakklæti til allra þeirra fjölmörgu viðbragðsaðila sem unnu gríðarlega gott og óeigingjarnt starf , við oft á tíðum afar hættulegar og erfiðar aðstæður , er ofsaveður gekk hér yfir í vikunni sem leið . Þessi stund er sérstaklega hugsuð sem ákveðinn stuðningur og hvatning , þakkæti og virðing til allra þeirra - og boðið verður upp á kaffi og hlaðborð veitinga af ýmsum toga . Allir þeir aðilar sem vilja leggja þessu málefni lið með brauðmeti , kökum , tertum , smákökum , ostum , heitum réttum og hverju því sem hugnast geta skilað því af sér í Menningarhúsið til undirbúningshópsins á morgun , mánudag , milli kl. 18.00 og 19.00 . Allt er vel þegið , ein erum við smá - saman erum við stór ! Viljum við sérstaklega minna á merkingar á umbúnaði og áhöldum . Með vinsemd , þakklæti og hlýjum kveðjum ,